PLUS เปิดบ้านให้ข้อมูล “นักวิเคราะห์” ลุยขายไอพีโอ 170 ล้านหุ้น พร้อมเทรด Q2/65
“โรแยล พลัส” หรือ PLUS เปิดบ้านต้อนรับนักวิเคราะห์เพื่อนำเสนอข้อมูลบริษัทฯ และแผนการระดมทุน มั่นใจพร้อมเทรด SET ไตรมาส 2/65
“โรแยล พลัส” หรือ PLUS เปิดบ้านต้อนรับนักวิเคราะห์เพื่อนำเสนอข้อมูลบริษัทฯ และแผนการระดมทุน มั่นใจพร้อมเทรด SET ไตรมาส 2/65
21 มี.ค. 2565

นายพลแสง แซ่เบ๊ กรรมการผู้อำนวยการ บริษัท โรแยล พลัส จำกัด (มหาชน) หรือ PLUS ผู้ผลิตและส่งออกเครื่องดื่มน้ำผลไม้ และเครื่องดื่มต่างๆ ที่ได้รับการรับรองในระดับสากล โดยกลุ่มคู่ค้าหลักอยู่ในทวีปอเมริกา ทวีปเอเชีย และทวีปยุโรป
พร้อมด้วย นางสาวสุวิมล ศรีโสภาจิต ผู้ช่วยกรรมการผู้จัดการ บริษัทหลักทรัพย์ เคจีไอ (ประเทศไทย) จำกัด (มหาชน) ในฐานะที่ปรึกษาทางการเงิน ร่วมให้ข้อมูลนักวิเคราะห์หลักทรัพย์ในงาน Analyst Meeting รูปแบบ Virtual Conference เพื่อนำเสนอข้อมูลบริษัทฯ และแผนการระดมทุน จำนวน 170 ล้านหุ้น คาดเตรียมเข้าซื้อขายในตลาดหลักทรัพย์แห่งประเทศไทย (SET) ไตรมาส 2/65 นี้ โดยนำเงินระดมทุนเพื่อรองรับการเติบโตของธุรกิจในอนาคต และเพิ่มศักยภาพความเป็นผู้นำในธุรกิจเครื่องดื่มออกสู่ตลาดโลกได้อย่างแข็งแกร่งในอนาคต
โดย PLUS เป็นหนึ่งในผู้ผลิตและจำหน่ายผลิตภัณฑ์เครื่องดื่มรายใหญ่ โดยมีสินค้าแบ่งเป็น 2 กลุ่มหลัก คือ กลุ่มน้ำผลไม้ ได้แก่ เครื่องดื่มน้ำนมมะพร้าว แบรนด์ Coco Royal เครื่องดื่มน้ำมะพร้าว ภายใต้แบรนด์ของบริษัทฯ Coco Royal เครื่องดื่มน้ำผลไม้ผสมเม็ดแมงลัก แบรนด์ Nita เครื่องดื่มน้ำผลไม้ผสมเมล็ดเชีย ภายใต้แบรนด์ Coco Royal
นอกจากนี้ กลุ่มเครื่องดื่มทั่วไป ได้แก่ ชานม แบรนด์ Mabu เครื่องดื่มวิตามิน แบรนด์ C-Boom และเครื่องดื่มอื่นๆ เช่น นมถั่วเหลือง เครื่องดื่มกาแฟผสมน้ำนมมะพร้าว แบรนด์ Coco Coff  โดยส่วนใหญ่เป็นสินค้ากลุ่มรับจ้างผลิต (OEM) นอกจากนี้ PLUS ได้พัฒนาและทำการตลาดสินค้า แบรนด์ที่ PLUS พัฒนาเอง (Company Brand) อีกทั้ง PLUS ยังได้เพิ่มความหลากหลายของผลิตภัณฑ์ เพื่อเพิ่มทางเลือกให้กับผู้บริโภคที่รักสุขภาพ เช่น เครื่องดื่มเพื่อสุขภาพ, เครื่องดื่มที่ทำจากพืช (Plant-Based) หรือเครื่องดื่มโปรตีนจากพืช